
Správa
výborov Národnej rady Slovenskej republiky o prerokovaní Mimoriadnej správy verejného ochrancu práv o skutočnostiach nasvedčujúcich závažnému porušeniu základných práv a slobôd v oblasti priamych úhrad v zdravotníctve a súvisiacej dozornej činnosti (tlač 1300)

Výbor Národnej rady Slovenskej republiky pre ľudské práva a národnostné menšiny ako gestorský výbor podáva Národnej rade Slovenskej republiky správu výborov o prerokovaní Mimoriadnej správy verejného ochrancu práv o skutočnostiach nasvedčujúcich závažnému porušeniu základných práv a slobôd v oblasti priamych úhrad v zdravotníctve a súvisiacej dozornej činnosti (tlač 1300).
I.
Predseda Národnej rady Slovenskej republiky svojím rozhodnutím č. 1374 z 27. apríla 2026 pridelil predmetnú správu na prerokovanie:
Výboru Národnej rady Slovenskej republiky pre zdravotníctvo a
Výboru Národnej rady Slovenskej republiky pre ľudské práva a národnostné menšiny.

Vo svojom rozhodnutí zároveň určil Výbor Národnej rady Slovenskej republiky pre ľudské práva a národnostné menšiny ako gestorský výbor, ktorý podá Národnej rade Slovenskej republiky správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky.
II.
Výbor Národnej rady Slovenskej republiky pre zdravotníctvo rokoval o správe dňa 19. mája 2026 a prijal k nej uznesenie č. 169, v ktorom odporúčal Národnej rade Slovenskej republiky správu zobrať na vedomie.
Výbor Národnej rady Slovenskej republiky pre ľudské práva a národnostné menšiny rokoval o správe dňa 25. mája 2026 a prijal k nej uznesenie č. 89, v ktorom odporúčal Národnej rade Slovenskej republiky správu zobrať na vedomie. 
III.
Gestorský výbor na základe uznesení výborov odporúča Národnej rade Slovenskej republiky zobrať na vedomie Mimoriadnu správu verejného ochrancu práv o skutočnostiach nasvedčujúcich závažnému porušeniu základných práv a slobôd v oblasti priamych úhrad v zdravotníctve a súvisiacej dozornej činnosti (tlač 1300).
	Správa výborov bola schválená uznesením gestorského výboru č. 94 z 26. mája 2026. Týmto uznesením výbor poveril poslankyňu Zuzanu Števulovú, aby uviedla správu na schôdzi Národnej rady Slovenskej republiky a predložila návrh na uznesenie Národnej rady Slovenskej republiky, ktoré tvorí prílohu tejto správy.



Lucia Plaváková v. r.
predsedníčka Výboru NR SR pre ľudské práva a národnostné menšiny

NÁVRH

UZNESENIE
NÁRODNEJ RADY SLOVENSKEJ REPUBLIKY
z .... 2026


k Mimoriadnej správe verejného ochrancu práv o skutočnostiach nasvedčujúcich závažnému porušeniu základných práv a slobôd v oblasti priamych úhrad v zdravotníctve a súvisiacej dozornej činnosti (tlač 1300)



Národná rada Slovenskej republiky

berie na vedomie

Mimoriadnu správu verejného ochrancu práv o skutočnostiach nasvedčujúcich závažnému porušeniu základných práv a slobôd v oblasti priamych úhrad v zdravotníctve a súvisiacej dozornej činnosti.




